<classify> WAIMBAJI wachanga underground hawatapata nafasi ya kutumbuiza kwenye tamasha la Pasaka mwaka huu, ambapo pia kwa mara ya kwanza litarindima mjini Sumbawanga.Hayo yalibainishwa na mwandaaji wa tamasha hilo, Alex Msama ambae alisema wasanii wachanga wajipange na kuongeza bidii ili wapate nafasi msimu ujao. Tumekuwa tukiwabeba wasanii wachanga ili kukuza vipaji vyao, lakini mwaka huu watatusamehe, tunataka wasanii wakubwa tena wanaopiga live na sio kutumia mshindo nyuma CD,alisema Msama Alisema wasanii wote ambao watapata nafasi ya kutumbuiza kwenye tamasha hilo ambalo litafanyika Aprili 21 kwenye uwanja wa Posta, jijini Dar es Salaam wataimba live.Kuna wasanii wengi wakubwa mfano Christina Shusho, John Lissu, Martha Mwaipaja, Upendo Nkone, Bonny Mwaitege, Jesca Honoli maarufu kama Jesca BM hawa ni wasanii wakubwa, lakini sio wote wanauwezo wa kuimba live, hivyo kunauwezano msimu huu baadhi yao wakakosekana. alisema Msama Alisema msanii mmoja ambaye atafanya vizuri kwenye Live Perfomance atapata ofay a kwenda kurekodi albam kwa kushirikiana na wasanii wa injili wa Afrika Kusini na itazinduliwa Tanzania.Kwa upande wa mratibu wa tamasha hilo ambalo kauli mbiu ya mwaka huu ni Umoja na mshikamano hudumisha amani ya nchi yetu Jimmy Charles alisema, maandalizi yanaendelea vema na tayari wameshawasiliana na Polisi katika kila mkoa ambao tamasha hilo litafanyika na kuomba ushirikiano. Mbali na Dar es Salaam, tamasha hilo mpaka sasa mikoa ambayo imethibitishwa kufanyika ni Morogoro, Dodoma, Simiyu, Iringa, Shinyanga, Mwanza na Sumbawanga linapofanyika kwa mara ya kwanza tangu kuanzishwa tamasha hiyo zaidi ya miaka 10.  <topic>: KITAIFA 